**Szentendre Város Önkormányzat Képviselő-testületének**

**12/2018. (IV.23.) önkormányzati rendelete**

**egyes önkormányzati rendeletek módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (1) bekezdésében, Magyarország helyi önkormányzatairól szóló 2011. évi CLXXXIX. tv. 53. § (1) bekezdésében, valamint a helyi adókról szóló 1990. évi C. törvényben kapott felhatalmazás alapján a helyi adókról és az adózás rendjéről szóló 39/2009. (XI.18.) Önk. sz. rendeletét valamint Szentendre Város Önkormányzatának Szervezeti és Működési Szabályzatáról szóló 22/2016. (IX.13.) önkormányzati rendeletét az alábbiak szerint módosítja:

1. **A helyi adókról és az adózás rendjéről szóló 39/2009. (XI.18.) Önk. sz. rendelet** **módosítása**

**1. §** (1) A helyi adókról és az adózás rendjéről szóló 39/2009. (XI.18.) Önk. sz. rendelet (a továbbiakban: R.) 9. § (1) bekezdés a) pontjában

a) a „főmérnöke (továbbiakban: főmérnök)” szövegrész helyébe a **„városfejlesztési ügyekkel foglalkozó iroda vezetője (továbbiakban: irodavezető)”** szöveg lép;

b) a „főmérnök” szövegrész helyébe az **„irodavezető”** szöveg lép.

(2) A R. 9. § (1) bekezdés b) pontjában, valamint a R. 14. § (1) bekezdés a) és b) pontjaiban a „főmérnök” szövegrészek helyébe az **„irodavezető”** szöveg lép.

1. **Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet módosítása**

**2. §** Hatályát veszti Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet 12. § (3) bekezdés j) pontja, 12. § (6) bekezdés c) pontjának „a városi főmérnök” szövegrésze, valamint a 13. § (2) bekezdés 10. francia bekezdése.

**3. Záró rendelkezések**

**3. §** (1) E rendelet a kihirdetést követő napon lép hatályba és az azt követő napon hatályát veszti.

(2) A rendelet kihirdetéséről a Jegyző gondoskodik.

Szentendre, 2018. április 19.

**Verseghi-Nagy Miklós dr. Gerendás Gábor**

polgármester jegyző

**Záradék:**

A rendelet 2018. április 23-án került kihirdetésre.

**dr. Gerendás Gábor**

jegyző